ഇന്ത്യന് വനിത ഹോക്കി ടീമിനെ പുകഴ്ത്തി പ്രധാനമന്ത്രി ടോക്കിയോ ഒളിംപിക്സില് വെങ്കലത്തിനായുള്ള പോരാട്ടത്തില് വിജയിക്കാന് കഴിഞ്ഞില്ലെങ്കിലും തല ഉയര്ത്തി തന്നെയാണ് ഇന്ത്യന് വനിതകള് ഹോക്കികളം വിടുന്നത്. വെങ്കലത്തിനായുള്ള പോരാട്ടത്തില് ബ്രിട്ടനോട് 43 നാണ് ഇന്ത്യന് വനിതകള് പൊരുതി തോറ്റത്. ഇതിന് പിന്നാലെ ഇന്ത്യന് ടീമിനെ അഭിനന്ദിച്ച് പ്രധാനമന്ത്രി നരേന്ദ്ര മോദി ട്വീറ്റ് ചെയ്തു. പൊരുതി കളിച്ച ഇന്ത്യന് വനിതകള് 34 എന്ന സ്കോറിനാണ് ഗ്രേറ്റ് ബ്രിട്ടനോട് തോറ്റത്. വനിതാ ഹോക്കി ടീം കാഴ്ചവെച്ചത് പുതിയ ഇന്ത്യയുടെ സ്പിരിറ്റ് ആണെന്ന് പ്രധാനമന്ത്രി പറഞ്ഞു. ടോക്കിയോ ഒളിംപിക്സിലെ വനിത ഹോക്കി ടീമിന്റെ പ്രകടനം നാം എന്നും ഓര്ത്തിരിക്കും. ഉടനീളം അവര് അവരുടെ മികച്ച പ്രകടനം നടത്തി. അസാമാന്യമായ ധൈര്യവും, കഴിവും ടീമിലെ ഒരോ അംഗങ്ങളും പുറത്തെടുത്തു. ഇന്ത്യ ഈ ടീമിനെക്കുറിച്ച് അഭിമാനം കൊള്ളുന്നു പ്രധാനമന്ത്രി നരേന്ദ്രമോദി ട്വിറ്ററില് കുറിച്ചു. ഇന്ത്യയുടെ പെണ്മക്കളെ ഓര്ത്ത് അഭിമാനിക്കുന്നതായി കായികയുവജനകാര്യ വകുപ്പ് മന്ത്രി അനുരാഗ് താക്കൂര് പറഞ്ഞു. വനിതാ ഹോക്കി ടീമിന്റെ പോരാട്ടവീര്യമാണ് ഒളിംപിക്സില് മികച്ച പ്രകടനത്തിന് ഇടയാക്കിയത്. ഇവരുടെ പാരമ്ബര്യം നമുക്ക് കൂടുതല് മികച്ച രീതിയില് ഇടപെടാന് പ്രചോദനം നല്കുന്നതാണെന്നും അനുരാഗ് താക്കൂര് പറഞ്ഞു.